CELEX: C2006/326/76
Language: et
Date: 2006-12-30 00:00:00
Title: Kohtuasi C-444/06: 26. oktoobril 2006 esitatud hagi — Euroopa Ühenduste Komisjon versus Hispaania Kuningriik

30.12.2006   
            
            
               ET
            
            
               Euroopa Liidu Teataja
            
            
               C 326/36
            
         26. oktoobril 2006 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-444/06)
   (2006/C 326/76)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: X. Lewis ja advokaadid C. Fernandez Vicién ja I. Moreno-Tapia Rivas)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik ei ole ette näinud kohustuslikku tähtaega, mille jooksul tellija on kohustatud kõikidele pakkujatele teatama riigihankelepingu sõlmimise otsusest, ega kohustuslikku ooteaega lepingu sõlmimise otsuse tegemise ja lepingu sõlmimise vahel ning kuna ta lubab tühistatud lepingul jätkuvalt õiguslikke tagajärgi omada, on see liikmesriik rikkunud kohustusi, mis tulenevad nõukogu 21. detsembri 1989. aasta direktiivi 89/665/EMÜ (1) riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta artikli 2 lõike 1 punktidest a ja b.
            
         
               —
            
            
               Mõista kohtukulud välja Hispaania Kuningriigilt.
            
         Väited ja peamised argumendid
   Komisjon leiab, et Hispaania õigusnormid, mis puudutavad riigihankelepingute vaidlustamist, ei ole kooskõlas Euroopa Kohtu poolt kohtuasjas C-81/98: Alcatel Austria jt (EKL 1999, lk I-7671) direktiivile 89/665 antud tõlgendusega.
   Hispaania õigusnormid:
   ei näe ette kohustuslikku tähtaega, mille jooksul tellija on kohustatud kõikidele pakkujatele teatama riigihankelepingu sõlmimise otsusest,
   ei näe ette kohustuslikku ooteaega lepingu sõlmimise otsuse ja lepingu sõlmimise vahel ning
   lubavad tühistatud lepingul jätkuvalt õiguslikke tagajärgi omada.
   
      (1)  EÜT L 395, lk 33; ELT eriväljaanne 06/01, lk 246.